Grundejerforeningen

Rytterparken

Vilhelmsro 401 – 459

3480 Fredensborg

REFERAT FRA GENERALFORSAMLINGEN

Mandag d. 6. maj 2013, kl 19.30

Fredensborg skole, lokale E 1.13

Følgende husstande var repræsenteret på mødet:

401, 405, 411, 415, 417, 423, 435, 439, 445

Ad. 1 valg af referent:

Arne/405

Ad 2 Formandens beretning:

* Bestyrelsen var nødsaget til at assistere sammen med politiet for fjernelse af kattene fra 407.
* Alarm lamperne blev tændt da 405 meldte om fund af en død rotte i baghaven. Efter gennemsyn af Rottefængeren i området blev det bekræftet, at der ikke var levende rotter i bebyggelsen. Så vidt oplyst var den døde rotte blevet transporteret til haven muligvis af en kat.
* Parkeringsproblemer ved stikvejen (nord for bebyggelsen) er delvis løst. Beboere og gæster respekterer for det meste at holde på venstre side af vejen (nord) og ikke i græsrabatten. Venligst respekterer dette også i fremtiden.
* Grillarrangement/Fastelavnsfest var igen i år en succes. Tak til arrangørerne for deres indsats.
* Arbejdsdagene fungerede også fint. Opdeling med 1 arbejdsdag før og 1 efter sommerferien fungerede godt.
* 449 er blevet solgt pr. 1 august 2012.
* Snerydning har fungeret fint og regnskaberne viser vi har sparet lidt penge set i forhold til tidligere år.

Ad 3  Kasserens beretning:

Der er godt styr på økonomien og vi har i 2012 opnået et overskud på 29.164 kr. Omkostninger til gartner/snerydning samt kabel TV lå under budgettet med ca. Kr. 13.000.

ALLE husstande har indbetalt kontingenterne for 2012.

Bankbeholdning pr. d.d. er Kr. 139.184,77, inklusive seneste indbetalinger. I skrivende stund er der dog fortsat 7 husstande der endnu ikke har betalt for maj/2013.

Det er stadig et problem med at få inddrevet fra visse husstande.

Ellers har året været uden de store afvigelser.

Ad 4.  Indkomne forslag:

Forslag 1: Parkering på Grundejerforeningens område. Punkt fra 415 og 417

Efter længere diskussion blev det vedtaget, at tegningerne over bebyggelsen inklusive alle matrikler med tilhørende parkeringspladser bliver lagt på Grundejerens hjemmeside.  Tegningerne er vort regelsæt.

Punktet har været bragt op på tidligere generalforsamlinger og alle henstilles til at godt naboskab og fleksibilitet.

* Hver husstand har 1 parkeringsplads i bebyggelsen.
* Der skal parkeres i båsene. Skråparkering kan tillades ifald det ikke generer gennemkørslen, tung trafik, udrykningskøretøjer og ikke mindst alles udsyn, så vore kære børn kan leje uden risiko i bebyggelsen.
* Det er besluttet IKKE at købe nye parkeringsskilte, da disse er meget dyre
* Husk at give jeres gæster besked om at parkere på stikvejen i venstre side.

Forslag 2:  Nabohjælp

Det er besluttet, at vi starter etableringen af Nabohjælp. Fra Grundejerforeningens side vil vi sætte et skilt op i indkørslen til bebyggelsen. Da myndighederne skal have registreret, hvem der har meldt sig til denne ordning skal hver enkelt husstand gå ind på:

[www.nabohjælp.dk](http://www.nabohjælp.dk/)

og registrer husstanden.  Derefter vil man få tilsendt en skrivelse samt 2 mærkater, der kan placeres på eks. Dør/Postkasse.

Det er husstandens egen beslutning om man ønsker at deltage.

Det anbefales dog, at eks. 4-6 husstande slår sig sammen, oplyser hinanden om mobil numre og-mail adresser, så man kan kontaktes ved eks. Ferier, ifald der har været indbrud.

Ad 5. Fastsættelse af kontingent for 2013

Kontingent fastsættes til Kr. 3,500 kr som betales 1.5. og 1.11. 2013.

Ad 6  Fastsættelse af arbejdsdage/grillarrangement

1.arbejdsdag bliver lørdag den 15 juni. 2.arbejdsdag bliver lørdag den 17 august. Man mødes kl. 09.00 og fortsætter til kl. 13.00.

Efter endt 2.arbejdsdag vil vi holde vort årlige grillarrangement. Tovholder i år er Lisbeth (411)

Ad 7  Valg af formand

Kim Klitgaard (445) er valgt for 1 år. Held og lykke. Vi takker Bettina for stor indsat det seneste år.

Ad 8 Valg af kasserer og bestyrelsesmedlem

Jane (435) fortsætter på posten som kasserer i yderligere 2 år

Bettina (401) er valgt til bestyrelsesmedlem

Ad 9 Valg af bestyrelsessuppleant

Lisbeth (411)

Ad 10 Valg af 2 revisorer

Oskar (415)

Arne (405)

 Ad 11 Valg af revisor suppleant

Mette (439)

Ad 12 Eventuelt

Ingen input

Slut på mødet og tak for god ro og orden

Arne (405)